Holum Vannverk SA

Årsmelding for 2024

Tillitsmenn i Holum Vannverk dette året har vært

Styret:

Bjørn Stenhaug, styreleder

Audun Slettan, nestleder

Anders Bårdsen, kasserer/sekretær

Greta Møll, medlem

Hans Løyning, medlem

Joachim Strømme, 1.vara

Alf G. Abrahamsen, 2.vara

Kontrollkomite:

Inge Lirhus

Rolf Helge Andersen

Valgkomite:

Jan Hansen

Jan Strømme

Vannprøver:

Svein O Lie

Svein Arne Bårdsen

Servicemenn:

Tor Egil Holmegård

Stein B. Nikolaisen

Rune Johnsen

Anlegget har levert 89949 m3 vann til andelseierne i 2024, noe som er omtrent som året før.

Også i 2024 har vi vært endel plaget med gult vann, noen av oss mer enn andre. Analyser av vannet viser at det er godt innenfor kravene til Mattilsynet, men vi er ikke tilfredse med at vannet tidvis er gulfarget.

Den 16.12 ble det satt ned en arbeidsgruppe fra styret/servicemenn for å finne en leverandør og pris for et komplett renseanlegg/system for fjerning av gult vann. Dette skal det jobbes med i 2025.

Det har vært overflate inspeksjoner på Ljosevannet i båt og det så ganske greit ut. Dette skal gjøres hver vår og hver høst.

Hele styret deltok på en befaring av vannverkets anlegg den 30.mai. Samtidig ble det avholdt en øvelse hvor man testet ut beredskapsplanen og varslingslisten. Dette skal bli en årlig aktivitet og det planlegges en ny øvelse i -25 med det nye styret. Mattilsynet etterspurte akkurat dette på deres tilsyn 9.oktober.

Det har vært 1 lekkasje på rørledning i 2024. Det var øverst i bakken på Grøsbrok og ble oppdaget da det piplet vann opp av asfalten. Lekkasjen ble fikset, 4 meter rør ble byttet ut, og det var få hus som ble påvirket av dette.

Holum Vannverk SA ble i 2024 plukket ut av Mattilsynet for en kontroll av vannverkets beredskap og sikkerhet.

Dette var Mattilsynet agenda:

1.Farekartlegging og farehåndtering

2.Internkontroll

3.Leveringsikkerhet

4.Nødvann

5.Beredskapsplaner

Møtet ble holdt 9.oktober hvor 3 fra styret deltok og 2 fra Mattilsynet. I etterkant av møtet fikk vi tilsendt en tilsynskvittering og senere fikk vi en oppsummering med veiledning.

Vi fikk ingen direkte pålegg, som er strengeste reaksjon. Men Mattilsynet påpekte at de ønsket en ROS-analyse som vil gi bedre kunnskap om grunnlaget for de vurderinger vi gjør om risiko. Denne ble kort tid etterpå sendt til Mattilsynet som ikke hadde ytterligere kommentarer.

Det ble også påpekt at man ønsker at det foreligger tydelige arbeidsinstrukser (SJA) for de som foretar arbeid/graving ved rørbrudd. Dette er under utarbeiding.

Den 16/12 ble det avholdt et møte med de 3 servicemennene og 2 fra styret for å presisere oppgaver for servicemenn og ta tak i utestående saker, inkludert utarbeiding av arbeidsinstruks/SJA ved rørbrudd. I tillegg ble det gjort justeringer i kompensasjoner for disse, gjeldende fra 1.1.25. De faste kompensasjonene har stått stille i mange år.

Det er kommet et bedre og lengre autovern langs råvannskilden Ljosevannet. Dette var noe som styret anså som en risiko i forhold til en eventuell forurensning av råvannet.

Ordningen med å ha en ekstra person for å ta vannprøver har fungert godt, og de to deler på dette nå.

I mars -24 ble det satt i drift et nytt, større UV-anlegg. Kapasiteten på renset drikkevann er nå mye større, i tillegg til at UV-anlegget er mer moderne å drifte. Det gamle anlegget var modent for utskifting.

Rengjøring av de 3 glassene til UV-lampene gjøres jevnlig av servicemenn, mens årlig kontroll/service utføres av Aqua&Care i Bergen. Neste service er i februar -25.

Alarmanlegget på Grøsbrok er også oppgradert med ny enhet etter at en alarmsender (sms) sviktet på våren.

Det et besluttet å bygge om elektrisk anlegg på Grøsbrok for å kunne bruke et strømaggregat der ved behov. Dette er relativt enkelt å gjøre. Når det er utført vil det bli etablert en leieavtale for leie av et 1-fase-strømaggregat ved behov.

Styrets leder har levert 2 rapporter til Mattilsynet for året 2024. En som viser alle analyser av vannet og en som beskriver det tekniske anlegget med tilhørende hygieniske barrierer.

Holum / 2025

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Bjørn Stenhaug Anders Bårdsen Audun Slettan

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Hans Løyning Joachim Strømme Greta Møll